laion/Wikipedia-Exotic huggingface dataset:
টম ক্যাম্পবেল

টমাস ক্যাম্পবেল (ইংরেজি: Tom Campbell; জন্ম: ৯ ফেব্রুয়ারি, ১৮৮২ - মৃত্যু: ৫ অক্টোবর, ১৯২৪) মিডলোথিয়ানের এডিনবরায় জন্মগ্রহণকারী ও স্কটল্যান্ডীয় বংশোদ্ভূত প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১০ থেকে ১৯১২ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের পক্ষে খেলেছেন টম ক্যাম্পবেল। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও, ডানহাতে কার্যকরী ব্যাটিংশৈলী উপস্থাপন করে গেছেন টম ক্যাম্পবেল। ১৯০৬-০৭ মৌসুম থেকে ১৯১২ সাল পর্যন্ত টম ক্যাম্পবেলের প্রথম-শ্রেণীর খেলোয়াড়ী জীবন চলমান ছিল। ১৯০৬-০৭ মৌসুমে কারি কাপ প্রতিযোগিতায় প্রথমবারের মতো ট্রান্সভালের সদস্যরূপে অংশ নেন। চার মৌসুম পরই অস্ট্রেলিয়া গমনের উদ্দেশ্যে দক্ষিণ আফ্রিকা দলের সদস্য করা হয় টম ক্যাম্পবেলকে। পার্সি শেরওয়েলের নেতৃত্বে ঐ সফরে অবশ্য কোন টেস্টে অংশগ্রহণের সুযোগ পাননি তিনি। সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করার সুযোগ লাভ করেছিলেন টম ক্যাম্পবেল। ১ জানুয়ারি, ১৯১০ তারিখে জোহেন্সবার্গে সফরকারী ইংরেজ দলের বিপক্ষে টেস্ট ক্রিকেটে অভিষেক ঘটে তার। ১০ জুন, ১৯১২ তারিখে লর্ডসে স্বাগতিক ইংল্যান্ডের বিপক্ষে সর্বশেষ টেস্ট খেলেন তিনি। ১৯০৯-১০ মৌসুমে সফরকারী ইংরেজ দলের বিপক্ষে ডারবান টেস্টে ৪৮ রানের উল্লেখযোগ্য ইনিংস উপহার দেন। এটিই তার ব্যক্তিগত সর্বোচ্চ ইনিংস ছিল। ইংল্যান্ডের বিপক্ষে দক্ষিণ আফ্রিকা দল রাবার জয় করে। ঐ সিরিজের চার টেস্টেই তার অংশগ্রহণ ছিল। ১৯১২ সালে ইংল্যান্ড গমন করেন। তবে, এ সফরে তিনি স্বাভাবিক ক্রীড়াশৈলী উপস্থাপন করতে পারেননি। লর্ডসে ত্রি-দেশীয় প্রতিযোগিতায় একটিমাত্র খেলায় ইংল্যান্ডের মুখোমুখি হয়েছিলেন। দক্ষিণ আফ্রিকার সুপরিচিত ক্রিকেটার ছিলেন। ব্যাটসম্যান হিসেবে তেমন সুবিধে করতে পারেননি। তবে, উইকেট-রক্ষক হিসেবে যথেষ্ট কৃতিত্বের স্বাক্ষর রেখে গেছেন। ১৬ ডিসেম্বর, ১৯১৬ তারিখে জোহেন্সবার্গ থেকে আসা কেপ মেইল ট্রেন থেকে পড়ে যান। অতঃপর মালবাহী ট্রেনে তাকে নিয়ে যাওয়া হয়। মস্তিষ্কে ও মাথায় গুরুতর আঘাত পান। ক্রুজারডর্প হাসপাতাল থেকে ছাড়পত্র দেয়া হয়। এক পর্যায়ে ধারণা করা হয়েছিল যে, তিনি হয়তো আর স্বাভাবিক জীবন ফিরে পাবেন না। ৫ অক্টোবর, ১৯২৪ তারিখে ৪২ বছর বয়সে নাটালের মিনডেল রেলওয়ে সাইডিংয়ে রেল দূর্ঘটনায় টম ক্যাম্পবেলের দেহাবসান ঘটে। "Tom Campbell"। CricketArchive।  "Obituaries in 1924"। Wisden।  স্ট্যানলি স্নুক গর্ডন হোয়াইট সানফয়েল সিরিজ ১৯১২ ত্রি-দেশীয় প্রতিযোগিতা দক্ষিণ আফ্রিকান টেস্ট ক্রিকেটারদের তালিকা টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা ইএসপিএনক্রিকইনফোতে টম ক্যাম্পবেল (ইংরেজি) ক্রিকেটআর্কাইভে টম ক্যাম্পবেল (সদস্যতা প্রয়োজনীয়) (ইংরেজি)
বীজ প্রত্যয়ন এজেন্সী

বীজ প্রত্যয়ন এজেন্সী একটি স্বায়ত্তশাসিত সরকারি সংস্থা যা বাংলাদেশে কৃষি বীজের সার্টিফিকেশন জন্য দায়বদ্ধ। এর সদরদপ্তর গাজীপুর, বাংলাদেশ -এ অবস্থিত। এটি বাজারে বীজের মান নিয়ন্ত্রণের জন্যও দায়ী। এটি কৃষি মন্ত্রণালয় (বাংলাদেশ) এর অধীনে পরিচালিত। প্রথম জাতীয় পঞ্চবার্ষিক পরিকল্পনার (১৯৭৭-৭৮) অংশ হিসাবে বাংলাদেশ সরকারের দ্বারা ২২ জানুয়ারি ১৯৭৪ সালে বীজ সার্টিফিকেশন সংস্থা প্রতিষ্ঠিত হয়। বাংলাদেশের ৮ টি বিভাগের ৮ টি আঞ্চলিক কার্যালয় এবং ৬৪ টি জেলায় ৬৪ টি অফিস রয়েছে। এটি প্রাথমিকভাবে বাংলাদেশ কৃষি উন্নয়ন কর্পোরেশন দ্বারা উৎপাদিত প্রত্যয়িত বীজ সংস্থা। কিন্তু এখন ব্যক্তিগত সংস্থাগুলির বীজ ও প্রত্যয়ন করে। "Seed Certification Agency"। www.sca.gov.bd (ইংরেজি ভাষায়)। সংগ্রহের তারিখ ২১ ডিসেম্বর ২০১৭।  "Tough action if bad seeds certified"। The Daily Star (ইংরেজি ভাষায়)। ২৫ মে ২০১১। সংগ্রহের তারিখ ২১ ডিসেম্বর ২০১৭।  "Deliberation on Ensuring Seed Quality"। The Daily Star (ইংরেজি ভাষায়)। ১২ মে ২০১৬। সংগ্রহের তারিখ ২১ ডিসেম্বর ২০১৭।  "Bangladesh readies flood-tolerant rice"। The Daily Star (ইংরেজি ভাষায়)। ৬ নভেম্বর ২০০৯। সংগ্রহের তারিখ ২১ ডিসেম্বর ২০১৭।  "Govt to step up seed market monitoring"। The Daily Star (ইংরেজি ভাষায়)। ৮ সেপ্টেম্বর ২০১৪। সংগ্রহের তারিখ ২১ ডিসেম্বর ২০১৭।  "Firms in race to offer rice seeds for early harvest"। The Daily Star (ইংরেজি ভাষায়)। ১২ ডিসেম্বর ২০০৯। সংগ্রহের তারিখ ২১ ডিসেম্বর ২০১৭।
সরকারি প্রফুল্ল চন্দ্র কলেজ

সরকারি পি.সি. কলেজ বাংলাদেশের খুলনা বিভাগের বাগেরহাট জেলার সব থেকে পুরাতন ঐতিহ্যবাহী আচার্য্য প্রফুল্লচন্দ্র মহাবিদ্যালয় যা বর্তমানে বাগেরহাট সরকারি পিসি কলেজ নামে পরিচিত। বাগেরহাটে শিক্ষানুরাগী জনগনের চেষ্টায় ১৯১৫ সালে কাড়াপাড়া গ্রামে এক শিক্ষক সম্মেলন অনুষ্ঠিত হয়। এই সম্মেলনে সভাপতিত্ব করেন বিশ্ববরেণ্য বিজ্ঞানী আচার্য প্রফুল্লচন্দ্র রায়। ১৯১৭ সালের প্রথম দিকে কাড়াপাড়া শরৎচন্দ্র উচ্চ বিদ্যালয়ের অনুষ্ঠানে কলেজ প্রতিষ্ঠার দাবি ও পরিকল্পনার কথা প্রথম প্রত্যক্ষভাবে উত্থাপন করা হয়। এক সাংস্কৃতিক অনুষ্ঠানে প্রধান অতিথি হয়ে আসেন তৎকালিন জেলা ম্যাজিস্ট্রেট মি: জে ভাস এম আই সি এম (J VASS ICS) । জনগণের পক্ষে এ সভায় দাবী উত্থাপন করেন সৈয়দ সুলতান আলী। ১৯১৭ সালে ২৮ অক্টোবর কলেজ প্রতিষ্ঠার বাস্তব পদক্ষেপ গ্রহণ করা হয়। দশানীর জমিদার গোপালচন্দ্র বিশ্বাসের বাড়ীতে হাবেলী খলিফাতাবাদের একটি সভা অনুষ্ঠিত হয়। কলেজ প্রতিষ্ঠায় একে একে অংশগ্রহণ করেন কাড়াপাড়ার জমিদার বংশের প্রবীন সদস্য অশ্বিনী কুমার রায় চৌধুরী, হেমচন্দ্র রায় চৌধুরী, নিশিকান্ত দাস, মহেন্দ্রনাথ বিশ্বাস, শুকলাল নাগ, সৈয়দ সুলতান আলী, ওবায়েদুল হক, রাজেন্দ্রকুমার নাগ, চন্দ্রকান্ত দাস, সুরেশচন্দ্র গুহ, পূর্ণচন্দ্র রায় চৌধুরী, ভারতচন্দ্র রায়, প্রসন্ন কুমার রায়। প্রয়োজনীয় অর্থ সংগ্রহ ও কলেজের জন্য স্থান নির্বাচন করা হয় হরিণখানা গ্রামে। কলেজের জন্য জমি প্রদান করেন সমাজ সেবক শেখ মো: কাসেম আলী এবং তার ভাই শেখ মো: সাবেদ আলী। এসময় কলেজ স্থাপন বিষয়ে পি.সি. রায়ের সাথে যোগাযোগ করা হয়। পি.সি. রায় কলেজ স্থাপনের আশ্বাস প্রদান করেন। ১৯১৮ সালে ৮ ই আগস্ট কলেজের শিক্ষক ও জনবল কাঠামো নিয়োগ করা হয়। কলেজের প্রথম অধ্যক্ষ হন কামাখ্যাচরণ নাগ। তিনি এর আগে বি.এল কলেজের অধ্যক্ষ ছিলেন। ১৯১৮ সালে ৯ ই আগস্ট কলা বিভাগের পাঠদানের মাধ্যমে কলেজের যাত্রা শুরু হয়। কলেজের অনুমোদন ১৯২১ সালে। ১৯২২ সালের ১৪ই ফেবুয়ারি কলেজের ট্রাস্টি বোর্ডের সভায় পুকুর খননের সিদ্ধান্ত হয়। ১৯৩৫ সালে ট্রাস্টি বোর্ডের সদস্য মঘিয়ার জমিদার রামনরায়ন রায় চৌধুরীর প্রদত্ত অর্থ কলেজের সৌন্দর্য বৃদ্ধির উদ্দেশ্যে মনোরম পার্ক নির্মান করা হয়। এ পার্কের নাম রামনারায়ণ পার্ক। প্রতিষ্ঠালগ্ন থেকে ১৯৩৩ সাল পর্যন্ত কলেজের নাম ছিল বাগেরহাট কলেজ। এর পর কলেজের পরিচালনা পর্যদের সিদ্ধান্ত মোতাবেক নাম পরিবর্তন করে প্রফুল্লচন্দ্র কলেজ বা পি.সি. কলেজ নামকরণ করা হয়। পি.সি রায়ের বেঙ্গল কেমিক্যাল থেকে বিনামূল্যে যন্ত্রপাতি এনে বিজ্ঞানাগার স্থাপন করা হয়। গ্যাস প্লান্ট বসানো হয়নি। ডায়নামো দিয়ে পি.সি কলেজে আলোর ব্যবস্থা করা হয় তখনো বাগেরহাট শহরে বিদ্যুৎ আসেনি। বিভাগ সমূহ:- বাংলা উদ্ভিদ বিজ্ঞান রসায়ন ইংরেজি অর্থনীতি ইসলামের ইতিহাস এবং সংস্কৃতি গণিত দর্শন রাষ্ট্রবিজ্ঞান পদার্থ বিজ্ঞান সমাজ কর্ম জীব বিজ্ঞান এর মধ্যে রয়েছে: বিতর্ক প্রতিযোগিতা বক্তৃতা প্রতিযোগিতা আবৃত্তি প্রতিযোগিতা ক্বিরাত প্রতিযোগিতা বিজ্ঞান মেলা বার্ষিক ক্রীড়া প্রতিযোগিতা সাংস্কৃতিক অনুষ্ঠান বার্ষিক পিকনিক বার্ষিক ভ্রমণ বার্ষিক ফুটবল টুর্নামেন্ট বার্ষিক বাস্কেটবল টুর্নামেন্ট বার্ষিক ক্রিকেট টুর্নামেন্ট নৃত্য প্রতিযোগিতা সংগীত প্রতিযোগিতা বাংলাদেশের কলেজের তালিকা বাংলাদেশের শিক্ষাব্যবস্থা "বাগেরহাট জেলা - বাংলাপিডিয়া"। bn.banglapedia.org। সংগ্রহের তারিখ ২০২০-০২-০৩।  "সরকারি পি.সি. কলেজ"। pccollege.edu.bd। ২০২০-০২-০৩ তারিখে মূল থেকে আর্কাইভ করা। সংগ্রহের তারিখ ২০২০-০২-০৩।  "৫ কলেজকে সেরা ঘোষণা করল জাতীয় বিশ্ববিদ্যালয়"। প্রথম আলো। সংগ্রহের তারিখ ২০২০-০২-০৩।
বারসই

বারসোই (ইংরেজি: Barsoi) হল বিহারের পূর্বাংশের কাটিহার জেলার একটি মহকুমা শহর এবং উত্তর পূর্ব সীমান্ত রেলের একটি গুরুত্বপূর্ণ জংশন স্টেশন। https://en.m.wikipedia.org/wiki/Barsoi#cite_ref-1
বাংলাদেশ ন্যাশনাল সায়েন্টিফিক এন্ড টেকনিক্যাল ডকুমেন্টেশন সেন্টার

বাংলাদেশ ন্যাশনাল সায়েন্টিফিক এন্ড টেকনিক্যাল ডকুমেন্টেশন সেন্টার জাতীয় বৈজ্ঞানিক গবেষণা আর্কাইভ এবং বাংলাদেশে গবেষণা ও উন্নয়ন প্রকল্পগুলিতে সহায়তা প্রদান করে। এর সদরদপ্তর ঢাকা, বাংলাদেশ -এ অবস্থিত। সংস্থাটির উদ্ভাবন পাকিস্তানের উদ্ভিদ ও শিল্প গবেষণা পরিষদের পূর্ব আঞ্চলিক গবেষণাগারের পাকিস্তান জাতীয় বৈজ্ঞানিক ও কারিগরি ডকুমেন্টেশন কেন্দ্র নামে একটি আঞ্চলিক ইউনিট থেকে শুরু করে। ১৯৭১ সালে স্বাধীনতা যুদ্ধ এর পরে এটি বাংলাদেশ জাতীয় বৈজ্ঞানিক ও কারিগরী ডকুমেন্টেশন সেন্টার হিসাবে প্রতিষ্ঠিত হয় এবং ১৯৭২ সালে বাংলাদেশ ন্যাশনাল সায়েন্টিফিক এন্ড টেকনিক্যাল ডকুমেন্টেশন সেন্টার নামে পুনঃস্থাপন করা হয়। এম আব্দুস সোবহান (২০১২)। "ব্যান্সডক"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Chatterjee, Amitabha। Elements of Information Organization and Dissemination (ইংরেজি ভাষায়)। Chandos Publishing। পৃষ্ঠা 339। আইএসবিএন 9780081020265। সংগ্রহের তারিখ ২৮ নভেম্বর ২০১৬।
মোঃ নাজিমুদ্দিন

মোঃ নাজিমুদ্দিন (পিএসসি) বাংলাদেশ সেনাবাহিনীর একজন সাবেক লেফটেনেন্ট জেনারেল। তিনি জেনারেল অফিসার কমান্ডিং, আর্মি ট্রেনিং অ্যান্ড ডক্ট্রাইন কমান্ড (জিওসি) এ সর্বশেষ নিযুক্ত ছিলেন। তিনি ৮ম বিএমএ দীর্ঘ মেয়াদী কোর্সে বাংলাদেশ সেনাবাহিনীতে কমিশন লাভ করেন। । যশোর এরিয়া কমান্ডার হিসাবে দায়িত্ব পালন করেন এবং বাংলাদেশ সেনাবাহিনীর প্রধান জেনারেল স্টাফ (সিজিএস) হিসাবে দায়িত্ব পালন করেন। ১৯৮৩ সালে সেনাবাহিনীতে কমিশন পাওয়া মেজর জেনারেল (বর্তমানে লেফটেনেন্ট জেনারেল) মোঃ নাজিমুদ্দিন ৫৫ পদাতিক ডিভিশনের জিওসি হওয়ার আগে বাংলাদেশ আনসার ও গ্রাম প্রতিরক্ষা বাহিনীর মহাপরিচালকের দায়িত্বও পালন করেছেন। তিনি মিরপুর ক্যান্টনমেন্টের ডিফেন্স সার্ভিসেস কমান্ড অ্যান্ড স্টাফ কলেজের (ডিএসসিএসসি) ডিরেক্টরিং স্টাফ হিসেবেও দায়িত্ব পালন করেন। তিনি ডিফেন্স সার্ভিসেস কমান্ড অ্যান্ড স্টাফ কলেজ (ডিএসসিএসসি), মিরপুর ক্যান্টনমেন্টের স্নাতক। বাংলাদেশ সেনাবাহিনী ">"Shafiqur made CGS, Mujibur new DG of SSF"। theindependentbd.com। জুলাই ৩১, ২০১৮। সংগ্রহের তারিখ আগস্ট ২, ২০১৮।  "সেনাবাহিনীর উচ্চ পর্যায়ে রদবদল"। bangla.bdnews24.com। সংগ্রহের তারিখ ২০১৯-০৯-০২। [স্থায়ীভাবে অকার্যকর সংযোগ] "Changes in top army positions | The Daily Star"। ২০১৭-০২-১৭। ২০১৭-০২-১৭ তারিখে মূল থেকে আর্কাইভ করা। সংগ্রহের তারিখ ২০১৭-০২-১৮।  "Business"। The Daily Star (ইংরেজি ভাষায়)। ২০১৫-১১-১২। সংগ্রহের তারিখ ২০১৭-০২-১৮।  "আজিজ আহমেদ নতুন সেনাপ্রধান | কালের কণ্ঠ"। Kalerkantho। সংগ্রহের তারিখ ২০১৯-০৬-১৭।
নাজিমুদ্দিন

নাজিমুদ্দিন দ্বারা বোঝানো হতে পারে: মোঃ নাজিমুদ্দিন, (পিএসসি) বাংলাদেশ সেনাবাহিনীর লেফটেনেন্ট জেনারেল। খাজা নাজিমুদ্দিন, (১৮৯৪ – ১৯৬৪) রাজনীতিবিদ। তিনি ঢাকার নবাব পরিবারের সদস্য ছিলেন। দুইবার বাংলার প্রধানমন্ত্রীর দায়িত্ব পালন করেন। এমভি নাজিমুদ্দিন, একটি ফেরী যা ২০০৮ সালের ১৩ মে বাংলাদেশের ঘোরাউতুরা নদীতে ডুবে যায়। এই দুর্ঘটনার ফলে কমপক্ষে ৪০জন যাত্রী প্রাণ হারায়। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
ক্যামব্রিয়ান পূর্ব খরগোশ

ক্যামব্রিয়ান পূর্ব খরগোশ অথবা ক্যামব্রিয়ান পূর্ব সময়ে খরগোশের জীবাশ্ম এই সুবচনটি জীববিজ্ঞানী জেবিএস হ্যাল্ডেন দ্বারা জনপ্রিয় হওয়া একটি সুবিখ্যাত সুবচন। তাকে যখন প্রশ্ন করা হয়েছিল যে ঠিক কোন প্রমাণটি বিবর্তন তত্ত্ব এবং সে বিষয়ের উপর করা গবেষণা নিয়ে তার আত্মবিশ্বাসকে হ্রাস করবে, তখন তিনি এ উত্তরটি দিয়েছিলেন। তার উত্তরটি ১৯৯০ এর সময়ে বেশ আলোচিত এবং বহুল ব্যবহৃত একটি সুবচনে পরিণত হয়েছিল৷ তার গবেষণাকালীন অনেক বিবৃতিই জনপ্রিয়তা লাভ করেছে। কেউ কেউ এই উত্তরকে আমলে নিয়ে দাবি করেছেন যে, বিবর্তন কে কখনোই দেখা যায় বা অনুভব করা যায় এই জাতীয় কোন প্রকার প্রমাণ দিয়ে মিথ্যা প্রমাণ করা যাবে না। এরূপ একজন বিখ্যাত দার্শনিক কার্ল পপার বলেছেন মিথ্যা প্রমাণ করার বিষয়টি বিজ্ঞানে খুবই গুরুত্বপূর্ণ একটি বিষয়। বিবর্তন তত্ত্ব বিজ্ঞানের বিষয় কিনা তা নিয়ে তিনি প্রথমে সন্দেহ পোষণ করলেও পরবর্তীকালে এই উপসংহারে উপনীত হয়েছেন যে, বিজ্ঞানের অন্যতম আলোচ্য গবেষণা ক্ষেত্র হলো বিবর্তন নিয়ে গবেষণা। খরগোশ হচ্ছে স্তন্যপায়ী জীব। বিজ্ঞানের দর্শনের দৃষ্টিভঙ্গি থেকে এটা বলা যায় যে যদি খরগোশের একটা জীবাশ্মও ক্যামব্রিয়ান পূর্ব কোন পাথরে খুঁজে পাওয়া যায়, তখন সেই মুহূর্ত থেকে প্রতীয়মান হবে যে বিবর্তন নিয়ে পৃথিবীর সাধারণ মানুষ যে ধারণা উপলব্ধ হয়েছে, সে বুঝায় বিশাল রকমের ঘাটতি আছে। স্তন্যপায়ী প্রাণীরা ভূতাত্ত্বিক সময় সীমা অনুসারে ক্যামব্রিয়ান পূর্ব সময়ের বহুকাল পরে আবির্ভূত হয়েছে। ভূতাত্ত্বিক তথ্য থেকে জানা যায় যে যদিও প্রথম স্তন্যপায়ী প্রাণী ট্রাইওসিক যুগে বিচরণ করেছিল; কিন্তু আধুনিক স্তন্যপায়ী প্রাণীদের বর্গের আবির্ভাব ঘটেছে প্যালিওজিন সময়ের প্যালিওসিন এবং ইওসিন যুগে; যা ক্যাম্বিয়াম পূর্ব সময়ের প্রায় ১০০ কোটি বছর পরের ঘটনা।
২ নভেম্বর

২ নভেম্বর গ্রেগরীয় বর্ষপঞ্জী অনুসারে বছরের ৩০৬তম (অধিবর্ষে ৩০৭তম) দিন। বছর শেষ হতে আরো ৫৯ দিন বাকি রয়েছে। ১৭৭২ - মর্নিং পোস্ট পত্রিকার প্রথম প্রকাশ। ১৮৮০ – জেমস গার্ফিল্ড যুক্তরাষ্ট্রের ২০তম প্রেসিডেন্ট নির্বাচিত হন। ১৮৭৬ - কেশবচন্দ্র সেনের উদ্যোগে ‘ইন্ডিয়ান রিফর্মার অ্যাসোসিয়েশন’ বা ‘ভারত সংস্কার সভা’ স্থাপিত হয়। ১৮৮৯ - উত্তর ডাকোটা ও দক্ষিণ ডাকোটা যুক্তরাষ্ট্রের যথাক্রমে ৩৯ ও ৪০তম রাজ্য হিসেবে যুক্ত হয়। ১৯১৪ - রাশিয়া ওসমানীয় সাম্রাজ্যের বিরুদ্ধে যুদ্ধ ঘোষণা করে। ১৯১৬ - ব্রিটেনের তৎকালীন পররাষ্ট্রমন্ত্রী জেমস আর্থার বেলফোর ফিলিস্তিনে ইহুদিদের জন্য আবাসভূমি বা রাষ্ট্র প্রতিষ্ঠার ব্যাপারে ব্রিটেনের সম্মতির কথা ঘোষণা করেন। ১৯২০ - মার্কিন যুক্তরাষ্ট্রে বিশ্বের প্রথম নিয়মিত বেতার সম্প্রচার শুরু হয়। ১৯৩০ - হাইলে সোলাসি ইথিওপিয়ার সম্রাট হন। ১৯৪৯ - ইন্দোনেশিয়া স্বাধীনতা লাভ করে। এর আগে দেশটি সাড়ে তিনশ বছর ধরে হল্যান্ডের উপনিবেশ ছিল। ১৯৫৭ - সোভিয়েট ইউনিয়ন স্পুটনিক -২ নামে ২য় বারের মত কৃএিম উপগ্রহ মহাকাশে প্রেরণ করে। ১৯৬৩ - সৌদি আরবের রাজা সাউদকে সরিয়ে তার সৎভাই ফয়সাল রাজা হন। ০৬৮২ - উমর ইবনে আবদুল আজিজ, আরবের খলিফা। ০৯৭১ - মাহমুদ গজনভি, গজনভি সাম্রাজ্যের শাসক। ১৭৯৫ - জেমস কে. পোক, আমেরিকান আইনজীবী, রাজনীতিবিদ ও ১১ তম প্রেসিডেন্ট। ১৮১৫ - জর্জ বুল, ইংরেজ গণিতবিদ ও দার্শনিক। ১৮৩৩ - মহেন্দ্রলাল সরকার, ভারতীয় চিকিৎসক ও অধ্যাপক।(মৃ.২৩/০২/১৯০৪) ১৮৬৫ - ওয়ারেন জি. হার্ডিং, মার্কিন যুক্তরাষ্ট্রের ২৯তম রাষ্ট্রপতি। ১৮৭৭ - ভিক্টর ট্রাম্পার, অস্ট্রেলীয় ক্রিকেটার। ১৮৮৬ - বাংলাভাষার প্রথম প্রাণপুরুষ আইনজীবী ও রাজনীতিবিদ ধীরেন্দ্রনাথ দত্ত ।(মৃ.২৯/০৩/১৯৭১) ১৮৯৮ - জাকির হুসাইন, পূর্ব পাকিস্তানের গভর্নর। ১৯০৯ - অরুণ মিত্র, বাংলা সাহিত্যের অন্যতম প্রথিতযশা কবি ও ফরাসি ভাষা ও সাহিত্যের খ্যাতনামা অধ্যাপক ও অনুবাদক।(মৃ.২২/০৮/২০০০) ১৯১১ - অডয়সেয়ান ইয়টিস, নোবেল পুরস্কার বিজয়ী গ্রিক কবি। ১৯২৯ - অমর গোপাল বসু, বাঙালি ভারতীয়-আমেরিকান ইলেক্ট্রিক্যাল ইঞ্জিনিয়ার, সাউন্ড ইঞ্জিনিয়ার, বিশ্বখ্যাত অডিও ইকু্ইপমেন্ট নির্মাতা প্রতিষ্ঠান বোস কর্পোরেশন এর প্রতিষ্ঠাতা। (মৃ.১২/০৭/২০১৩) নোবেল পুরস্কার বিজয়ী কানাডীয়-মার্কিন পদার্থবিদ ও শিক্ষাবিদ রিচার্ড এডওয়ার্ড টেইলর। ১৯৩৫ - শীর্ষেন্দু মুখোপাধ্যায়, ভারতীয় বাঙালি সাহিত্যিক ও গল্পকার। ১৯৫৯ - স্কটিশ অভিনেতা, পরিচালক, চিত্রনাট্যকার পিটার মুলান। ১৯৬৫ - শাহরুখ খান, ভারতীয় অভিনেতা। ১৯৭২ - সামান্থা এমাক অ্যাণ্ড, ইংরেজ অভিনেত্রী, গায়ক ও পরিচালক। ১৯৭৭ - অস্ট্রেলীয়ার কিংবদন্তি ক্রিকেটার ভিক্টর ট্রম্পার। ১৯৮২ - ফরাসি ফুটবলার চার্লস ইটান্ডজে। ১৮১৮ - স্যামুয়েল রোমিলি, বিখ্যাত ব্রিটিশ আইন সংস্কারক। ১৮৪৬ - যিশাইয়র টেগ্নের, সুইডিশ কবি ও বিশপ। ১৯৫০ - জর্জ বার্নার্ড শ', নোবেলজয়ী আইরিশ নাট্যকার।(জ.২৬/০৭/১৮৫৭) ১৯৬৩ - এনজিও ডিনহ ডিয়েম, ভিয়েতনামী রাজনীতিবিদ, ১ম রাষ্ট্রপতি। ১৯৬৬ - পিটার জোসেফ উইলিয়াম ডিবাই, নোবেল পুরস্কার বিজয়ী ডাচ বংশোদ্ভূত আমেরিকান পদার্থবিদ ও রসায়নবিদ। ১৯৭৪ - বাংলাদেশের বিশিষ্ট সাহিত্যিক, সাংবাদিক ও লেখক বরকতউল্লাহ। ১৯৭৫ - পিয়ের পাওলো পাসোলিনি, ইতালিয়ান অভিনেতা, পরিচালক ও চিত্রনাট্যকার। ১৯৯৬ - ইভা ক্যাসিডি, আমেরিকান গায়ক ও গিটারিস্ট। ২০০৭ - দক্ষিণ আফ্রিকার অভিনেতা হেনরি কেলে। ২০১০ - কলিম শরাফী, প্রখ্যাত রবীন্দ্র সংগীত শিল্পী। (জ.১৯২৪) ২০১২ - সুইডিশ অভিনেতা, প্রযোজক ও চিত্রনাট্যকার হান্স লিন্ডগ্রেন। ২০১৩ - ক্লিফোর্ড নাস, আমেরিকান লেখক ও অধ্যাপক। জাতীয় স্বেচ্ছায় রক্তদান এবং মরণোত্তর দিবস। (২রা থেকে ৪ঠা নভেম্বর) উইকিমিডিয়া কমন্সে ২ নভেম্বর সংক্রান্ত মিডিয়া রয়েছে।
শেখ মামুন খালেদ

শেখ মামুন খালেদ বাংলাদেশ সেনাবাহিনীর অবসরপ্রাপ্ত অফিসার যিনি সাবেক মহাপরিচালক ফোর্সেস ইন্টেলিজেন্স ডিরেক্টরেট জেনারেল। তিনি জাতীয় প্রতিরক্ষা কলেজের কমান্ড্যান্ট হিসেবেও দায়িত্ব পালন করেন। লেফটেন্যান্ট জেনারেল শেখ মামুন খালেদ বাংলাদেশ সেনাবাহিনীর সিগন্যাল কর্পস অফিসার। ২০১১ থেকে ২০১৩ সাল পর্যন্ত তিনি ২ বছর প্রতিরক্ষা গোয়েন্দা মহাপরিদপ্তরের (ডিজিএফআই) মহাপরিচালক হিসাবে দায়িত্ব পালন করেন। বাংলাদেশ ইউনিভার্সিটি অব প্রফেশনালস (বিইউপি) উপাচার্য ছিলেন। তিনি পিএইচডি এর জন্য চ্যান্সেলর গোল্ড মেডেল অর্জন করেন। তিনি বাংলাদেশ ইউনিভার্সিটি অব প্রফেশনালের (বিইউপি) পিএইচডি সম্পন্ন কারী প্রথম ব্যক্তি। শেখ মামুন খালেদ বাংলাদেশ সেনাবাহিনীর বিভিন্ন পদে দায়িত্ব পালন করেন। মিলিটারি ইন্টেলিজেন্স স্কুল, আর্মি সদর দফতর, আর্ফেন্ট্রি বিভাগের কর্নেল স্টাফ, সামরিক সামরিক গোয়েন্দা বিভাগের কমান্ডার, এরিয়া কমান্ডার লজিস্টিক এরিয়ার প্রশিক্ষক ছিলেন। বাংলাদেশের জাতীয় প্রতিরক্ষা কলেজের কমান্ডার হিসেবে অভিহিত হওয়ার পূর্বে তিনি বাংলাদেশ সমরাস্ত্র কারখানার কমান্ডার ছিলেন। "Govt names new DGFI chief"। bdnews24.com। সংগ্রহের তারিখ ৫ নভেম্বর ২০১৬।  "BUP, CUB sign deal to boost co-op"। thedailystar.net। The Daily Star। ২১ ফেব্রুয়ারি ২০১৬। সংগ্রহের তারিখ ৫ নভেম্বর ২০১৬।  "Commandant"। www.ndc.gov.bd।  "BUP VC Khaled earns Chancellor Gold Medal"। Dhaka Tribune (ইংরেজি ভাষায়)। ২০১৬-০১-২৪। সংগ্রহের তারিখ ২০১৮-০৯-১৪।  "Maj Gen Sheikh Mamun new DGFI chief"। The Daily Star (ইংরেজি ভাষায়)। ২০১১-০৬-২১। সংগ্রহের তারিখ ২০১৮-১০-২৮।  "Commandant"। www.ndc.gov.bd।
বাংলাদেশ নৌবাহিনীতে কর্মরত অ্যাডমিরালদের তালিকা

এটি বাংলাদেশ নৌবাহিনীতে কর্মরত অ্যাডমিরালদের তালিকা। বর্তমানে নৌবাহিনীর ১জন অ্যাডমিরাল এবং ১৪ জন রিয়ার অ্যাডমিরাল কর্মরত রয়েছেন। অ্যাডমিরাল অ্যাডমিরাল নাজমুল হাসান, প্রধান, বাংলাদেশ নৌবাহিনী ভাইস অ্যাডমিরাল শূণ্য পদ রিয়ার অ্যাডমিরালগণ রিয়ার অ্যাডমিরাল এম আনোয়ার হোসেন - নৌবাহিনীর সহকারী প্রধান (অপারেশনস) রিয়ার অ্যাডমিরাল মোহাম্মদ মইনুল হক - নৌবাহিনীর সহকারী প্রধান (Material) রিয়ার অ্যাডমিরাল মোহাম্মদ মুসা - নৌবাহিনীর সহকারী প্রধান (পার্সোনেল) রিয়ার অ্যাডমিরাল আব্দুল্লাহ আল মামুন চৌধুরী, কমান্ডার চট্টগ্রাম রিয়ার অ্যাডমিরাল এম শাহজাহান, রিয়ার অ্যাডমিরাল মীর এরশাদ আলী, চেয়ারম্যান, মোংলা বন্দর কর্তৃপক্ষ রিয়ার অ্যাডমিরাল এস এম আবুল কালাম আজাদ, মালদ্বীপের রাষ্ট্রদূত রিয়ার অ্যাডমিরাল মীর এরশাদ আলী, মহাপরিচালক, বাংলাদেশ কোস্ট গার্ড রিয়ার অ্যাডমিরাল নৌবাহিনীর সহকারী প্রধান (লজিস্টিকস) রিয়ার অ্যাডমিরাল কমান্ডার খুলনা রিয়ার অ্যাডমিরাল এম সোহেল, চেয়ারম্যান, চট্টগ্রাম বন্দর কর্তৃপক্ষ রিয়ার অ্যাডমিরাল খন্দকার মিসবাহুল আজিম, কমান্ডার ঢাকা রিয়ার অ্যাডমিরাল এস এম মনিরুজ্জামান, কমান্ডার, বাংলাদেশ নৌবাহিনী ফ্লিট, (কমব্যান) রিয়ার অ্যাডমিরাল কমান্ডার ফ্লটিলা ওয়েস্ট, কমফ্লট ওয়েস্ট রিয়ার অ্যাডমিরাল এম শাহীন রহমান, সিনিয়র ডিরেক্টরিং স্টাফ (নেভি), ন্যাশনাল ডিফেন্স কলেজ রিয়ার অ্যাডমিরাল মোহাম্মদ মুসা, উপাচার্য, বঙ্গবন্ধু শেখ মুজিবুর রহমান মেরিটাইম বিশ্ববিদ্যালয় বাংলাদেশ সেনাবাহিনীর কর্মরত জেনারেলদের তালিকা বাংলাদেশ বিমান বাহিনীতে কর্মরত এয়ার মার্শালদের তালিকা ইন্টার সার্ভিসেস প্রেস রিলিজ (আইএসপিআর) বাংলাদেশ
কাচালং সরকারি কলেজ

কাচালং সরকারি কলেজ রাঙ্গামাটি জেলার বাঘাইছড়িতে অবস্থিত একটি সরকারি কলেজ। কাচালং নদীর নামে কলেজটির নামকরণ করা হয়েছে । ১৯৮২ সালে এটি প্রতিষ্ঠিত হয় এবং ২০১৮ সালের ১২ আগস্ট কলেজ‌টিকে জাতীয়করণ করা হয়। দেব প্রসাদ দেওয়ান, অধ্যক্ষ মোঃ নজরুল ইসলাম, উপাধ্যক্ষ রাঙ্গামা‌টি জেলার বাঘাইছ‌ড়ি এক অপরূপ সৌন্দর্যে ভরা একটি উপ‌জেলা। ১৯৮২ সা‌লে গ‌ড়‌ে ওঠা কাচালং ক‌লে‌জের সা‌থে বাঘাইছড়ির র‌য়েছ‌ে নি‌বিড় সম্পর্ক। অ‌নেক বছর ধ‌রে এই প্র‌তি‌ষ্ঠান‌টির মা‌ধ্যমে অ‌নেক ছাত্র অা‌লো ছ‌ড়ি‌য়ে‌ছে এ বাঘাইছ‌ড়ি‌ সহ সারা দেশজুড়ে। দে‌শের অতন্দ্র সীমান্ত প্রহরী বি‌জি‌বি ব্যাটা‌লিয়‌নের পরই চো‌খে প‌ড়ে সুনিবিড় প‌রি‌বে‌শে প্র‌তিষ্ঠিত হওয়া কাচালং সরকারি ক‌লেজ। অার পা‌শে র‌য়ে‌ছে বি‌জি‌বি কর্তৃক প‌রিচা‌লিত অপরূপ সৌন্দ‌যের এই এগত্তর পার্ক। সব‌কিছু মি‌লে এক মনোরম পরিবেশের সা‌থে নি‌বিড় সর্ম্পকের সাথে মিশে আছে কলেজটি।
কন্ট্রোলার জেনারেল ডিফেন্স ফাইন্যান্স

কন্ট্রোলার জেনারেল ডিফেন্স ফাইন্যান্স (বাংলা অর্থ: মহানিয়ন্ত্রক প্রতিরক্ষা অর্থ) প্রধানমন্ত্রীর অধিনস্থ একটি দপ্তর। এই দপ্তরটি বাংলাদেশের সামরিক বা প্রতিরক্ষা খাতে সরকারের ব্যয়, বাজেট, বাজেটের সুষ্ঠু ব্যবস্থাপনা নিরীক্ষা করে এবং সেই অনুযায়ী প্রতিবেদন তৈরি করে। সিজিডিএফের আওতায় রয়েছে বাংলাদেশের সশস্ত্র বাহিনী তথা সেনা, নৌ এবং বিমানবাহিনী। এটির কার্যালয় ঢাকায় অবস্থিত। এই প্রতিষ্ঠানটি ২০০৭ সাল পর্যন্ত ১৯৯৫ সালের কনট্রোলার জেনারেল ডিফেন্স ফাইন্যান্স প্রসিজার ম্যানুয়াল অনুসরণ করত। এটি বাংলাদেশের মহা হিসাব-নিরীক্ষক ও নিয়ন্ত্রক-এর একটি শাখা হিসাবে কাজ করে। এই বিভাগটি একজন সরকারি কর্মচারীর নেতৃত্বে পরিচালিত হয়। "অডিটর হওয়ার সুযোগ"। কালের কণ্ঠ। ৫ মার্চ ২০১৯। সংগ্রহের তারিখ ১৫ জানুয়ারি ২০২২।  "Moeen for quick settling of pension"। দ্য ডেইলি স্টার (ইংরেজি ভাষায়)। ১৮ সেপ্টেম্বর ২০০৭। সংগ্রহের তারিখ ২ অক্টোবর ২০১৭।  "New CGA takes charge"। দ্য ডেইলি স্টার (ইংরেজি ভাষায়)। ৮ জুন ২০১৪। সংগ্রহের তারিখ ২ অক্টোবর ২০১৭।  "Anomalies rife in govt audit office"। দ্য ডেইলি স্টার (ইংরেজি ভাষায়)। ৩০ জানুয়ারি ২০১৫। সংগ্রহের তারিখ ২ অক্টোবর ২০১৭।
ভারতের সংবাদপত্রের তালিকা

২০১৮ সালের ৩১ মার্চ পর্যন্ত হিসাব অনুযায়ী সমস্ত ভারত জুরে প্রায় ১,০০,০০০ এরও বেশি সংবাদপত্রের নিবন্ধিত ছিল। এবং একই সময়ে হিসাব অনুযায়ী ২৪০ মিলিয়ন এরও বেশি সংখ্যক কপি পিন্ট করে বিশ্বের দ্বিতীয় বৃহত্তম সংবাদপত্র বাজার দখল করেছে। হিন্দি ভাষার সংবাদপত্র গুলি সর্বাধিক প্রচলন করেছে তবে ভারতের ২২ টি নির্ধারিত ভাষা এবং সারা দেশে আরও অন্যান্য অনেক ভাষায় প্রকাশিত সংবাদপত্র রয়েছে। নিউজস্ট্যান্ড এবং সাবস্ক্রিপশনয়ের প্রায়শই ভারতে সংবাদপত্র তৈরির ব্যয়ের একটি ছোট শতাংশকে আচ্ছাদন করে এবং বিজ্ঞাপনের একটি অংশ ভারতের একটি বড় রাজস্বের উৎস। The Press in India 2017-18, p. 11 Kohli-Khandekar 2013, p. 1 The Press in India 2017-18, p. 313 The Press in India 2017-18, p. 12 & pp. 38-39 The Press in India 2017-18, p. 315 Kohli-Khandekar 2013, pp. 4-5 "Highest Circulated amongst ABC Member Publications (across languages)" (পিডিএফ)। অডিট ব্যুরো অফ সার্কুলেশনস। ২২ ফেব্রুয়ারি ২০১৯। সংগ্রহের তারিখ ২০১৯-০৫-২৪।  "Highest Circulated Daily Newspapers (languages wise)" (পিডিএফ)।
মাল পরিবহন

মাল পরিবহন বা পণ্য পরিবহন বলতে যে ভৌত প্রক্রিয়াতে পণ্যদ্রব্য এবং অন্যান্য ধরনের মালামাল একস্থান থেকে আরেক স্থানে পরিবহন করা হয়, তাকে বোঝায়। আন্তর্জাতিক বাণিজ্যের প্রায় ৯০% মাল পরিবহন জাহাজযোগে সমুদ্রপথে সম্পন্ন হয়। বিশ্বব্যাপী সমুদ্র ও মহাসমুদ্রগুলিতে প্রায় ১ লক্ষেরও বেশি মালবাহী জাহাজ আন্তর্জাতিক বাণিজ্যিক কর্মকাণ্ডে নিয়োজিত। এগুলি আন্তর্জাতিক অর্থনীতির মেরুদণ্ডস্বরূপ। নদীপথে মালবাহী বজরা নৌকা ব্যবহার করা হয়। অধিক দূরত্বের জন্য বিমানযোগে আকাশপথে মাল পরিবহন সবচেয়ে দ্রুত এবং একই সাথে সবচেয়ে খরচসাপেক্ষ। স্থলভাগে সড়কপথে ট্রাকযোগে কিংবা রেলপথে রেলগাড়িযোগে মাল পরিবহন করা হয়। বর্তমানে অনেক মালবাহী বাক্স বা "কন্টেইনার" (Container) এমনভাবে নকশা করা হয়, যেন এগুলি স্থল, জল বা আকাশপথে বিভিন্ন পরিবহন মাধ্যমে পরিবাহিত হতে পারে; এগুলিকে "আন্তঃমাধ্যম মালবাহী বাক্স" (Intermodal shipping container) বলা হয়। সাধারণত দ্বার-থেকে-দ্বারে প্রেরকের কাছ থেকে প্রাপকের হাতে মাল পৌঁছে দেওয়ার লক্ষ্যে পরিকল্পিতভাবে বিভিন্ন মাধ্যম ব্যবহার করার উদ্দেশ্যে এই বাক্সগুলি ব্যবহৃত হয়। পরিবাহিত মাল পণ্য স্থানান্তর বিদ্যা
অমর উজালা

দৈনিক অমর উজালা হিন্দি ভাষায় ভারতে প্রকাশিত একটি দৈনিক পত্রিকা। এটি সাত রাজ্যের ২০ টি সংস্করণ এবং ১৮০ টি জেলার প্রচলিত। এটি প্রায় তিন মিলিয়ন কপি সার্কুলেশন হয়। ২০১৭ সালের ইন্ডিয়ান রিডারশিপ সার্ভের রিপোর্ট অনুযায়ী পত্রিকাটির পাঠক ৪৬.০৯৪ মিলিয়ন। এটি ভারতের সংবাদপত্রগুলির মধ্যে পাঠকদের পছন্দে তৃতীয় বৃহত্তম। দৈনিক অমর উজালা ১৯৪৮ সালে আগ্রায় প্রথম প্রকাশিত হয়। ১৯৯৪ সালে উত্তর প্রদেশের হিন্দী সংবাদপত্র পাঠকের প্রায় ৭০ শতাংশ দৈনিক জগরণ ও দৈনিক অমর উজালা দখল করে নিয়েছে। দৈনিক অমর উজালা পাঁচটি সংস্করণে ৪.৫ লাখ কপি বিক্রি করে। দৈনিক অমর উজালা প্রতিদিন ১৬ থেকে ১৮ পৃষ্ঠায় প্রকাশিত হওয়ার পাশাপাশি কর্মজীবন, জীবনধারা, বিনোদন এবং নারী ইত্যাদি বিষয়গুলি নিয়মিত প্রকাশ করে। দৈনিক অমর উজালার সাতটি রাজ্য ২০ টি সংস্করণ রয়েছে গুলিতে ( উত্তরাখণ্ড, হিমাচল প্রদেশ, জম্মু, হরিয়ানা, পাঞ্জাব, দিল্লি এনসিআর এবং উত্তরপ্রদেশ ) এবং ১৮০ টি জেলার একটি কেন্দ্রীয় অঞ্চল ( চণ্ডীগড় ) রয়েছে। এটা অনলাইনে পাওয়া যায়। সিন্ডিকেশন এর মাধ্যমে ফিরোজ ভারুন গান্ধী বাংলা ভাষার সংবাদপত্রের তালিকা দৈনিক বসুমতি দৈনিক যুগশঙ্খ দৈনিক সকালবেলা "Details of language wise most circulated dailies for the audit period July-December 2016" (পিডিএফ)। Audit Bureau of Circulations। সংগ্রহের তারিখ ১৯ নভেম্বর ২০১৮।  "Indian Readership Survey (IRS) 2017" (পিডিএফ)। সংগ্রহের তারিখ ১৯ মে ২০১৮।  "IRS 2017: Dainik Jagran, Hindustan and Amar Ujala top three Hindi dailies (IRS) 2017"। সংগ্রহের তারিখ ১৯ মে ২০১৮।  Dilip Awasthi (১৫ নভেম্বর ১৯৯৪)। "Belligerent as ever, Mulayam Singh Yadav takes on the press"। India Today। সংগ্রহের তারিখ ১২ সেপ্টেম্বর ২০১৪।  "Amar Ujala E-Paper"। epaper.amarujala.com। সংগ্রহের তারিখ ১১ এপ্রিল ২০১৮।
মালবাহী জাহাজ

মালবাহী জাহাজ বা পণ্যবাহী জাহাজ একটি বাণিজ্যিক জাহাজ যা সমুদ্রপথে এক বন্দর থেকে আরেক বন্দরে মাল, পণ্যদ্রব্য ও কাঁচামাল পরিবহনের কাজে নিয়োজিত থাকে। প্রতি বছর হাজার হাজার মালবাহী জাহাজ বিশ্বের সাগর ও মহাসাগরগুলি পাড়ি দেয় এবং আন্তর্জাতিক বাণিজ্যের সিংহভাগ এদের মাধ্যমেই পরিচালিত হয়। মালবাহী জাহাজগুলিকে মাল পরিবহনের জন্য বিশেষভাবে নকশা প্রণয়ন করে নির্মাণ করা হয়। এগুলিতে প্রায়শই মালামাল বোঝাই বা খালাস করার জন্য ক্রেন, কপিকল ও অন্যান্য বিশেষ যান্ত্রিক ব্যবস্থা থাকে। এগুলি প্রায় সর্বদাই ইস্পাতের পাত ঢালাই করে জোড়া লাগিয়ে নির্মাণ করা হয় এবং এরা সাধারণত ২৫ থেকে ৩০ বছর কর্মক্ষম থাকে; এরপরে এদেরকে ভেঙে টুকরা টুকরা করে ফেলা হয়। Peter Brodie (২০১৩), Dictionary of Shipping Terms (৬ষ্ঠ সংস্করণ), Informa Law উদ্ধৃতি টেমপ্লেট ইংরেজি প্যারামিটার ব্যবহার করেছে (link)